خطوات ياقوطة بإيجاز لشراء جهاز البوتاجاز
#000000
البوتاجاز بالنسبة لي كان طول عمره مجرد صندوق مربع جميل صاج، زمان كان لونه أبيض وصغير نسبيًا وبعدين بقى أسود واستانلس لما ماما غيرت البوتاجاز وجابت واحد جديد. مكنتش متخيلة إن اختيار البوتاجازات له أسس كتير أوي فهمتها لما نزلت بنفسي لأول مرة أشوف البوتاجازات وأسأل واستكشف مميزات وعيوب كل نوع البوتاجاز، واعرف الفرق بين البوتاجاز العادي والبوتاجاز البلت إن وكمان البوتاجاز الغاز والكهرباء والعيون.. والمقال دة كان النتيجة، لو هتشتري بوتاجاز جديد سواء كنتوا عرسان جداد أو بتجديده مطبخكم محتاجين تجوبه على شوية أسئلة جمعنها لكوا هنا.
#000002
السؤال الأول: اشتري بوتاجاز عادي ولا بلت إن؟
#000003
البوتاجاز العادي هو الوحدة الكاملة اللي فيها فرن وعيون بوتاجاز، وهو البوتاجاز اللي تقريبًا عند أمهاتنا كلنا.
البوتاجاز البلت إن فهو حاجة جديدة علينا إلى حد ما.
هو بالظبط عبارة عن بوتاجاز وفرن منفصلين جوا المطبخ، وانتشر بعد زيادة برامج وقنوات الطبخ اللي الشيف دايمًا بيطبخ فيها على بوتاجاز مسطح في قلب رخامة المطبخ. البوتاجاز البلت إن منتشر من زمان في أوربا وأمريكا وبيستخدموا خصوصأ في المطبخ الأمريكي اللي هو بيكون مفتوح على الصالة.
#000004
بوتاجاز عادي بالشعلة
#000006
بوتجاز بلت إن كهرباء
#000008
من حيث السعر فمنقدرش نقول مين أغلى أو أرخص؛ لأن فيه بوتاجازات عادية بـ 8000 جنيه زي ما فيه بوتاجاز بلت ان بـ 5000 جنيه بس. الموضوع في الحالتين بيتوقف على ميزانيتك اللي مخصصاها لشراء البوتاجاز.
لكني ميالة شوية للبوتاجاز العادي في النقطة دي يمكن عشان انتي بتشتري بوتاجاز بعيون وكمان فرن على عكس البلت إن اللي بتدفعي فيه تمن العيون والفرن منفصلين.
في نفس الوقت كل ست أدرى باستخدامها للبوتاجاز، يعني واحدة استخدامها للفرن أكتر من عيون البوتاجاز والعكس.
#000010
لما نزلت اتفرجت بصراحة عجبني شكل البوتاجازات العادية أكتر من البلت إن لكن في نفس الوقت الأشكال الملونة الجديدة النازلة زي لاجيرمانيا وغيرها كانت أسعارها غالية جدا من 8000 وأنت طالع وتقدري تشوفيها على ياقوطة.
بس في شكل المطبخ ككل البلت إن بيكون شكله أشيك لأنه مش هياخد مساحة.
البلت إن بيكون أسهل في التنضيف.
في المطبخ الصغير كتير بيفضل البوتاجاز البلت إن عشان المساحة، وهي حاجة تحدديها على حسب مساحة مطبخك.
#000011
طبعا البلت إن يكسب في الحتة دي.
البوتاجاز البلت إن؛ مش بيزود أي مساحة خالص في المطبخ وبيكون مثالي للمطابخ الصغيرة نسبيًا.
على عكس البوتاجاز العادي وخصوصا الـ 5 شعلات اللي بياخد مساحة كبيرة نسبيا في المطبخ.
#000012
تركيب البوتاجاز العادي سهل جدًا وأي صنايعي هتجيبيه هيكون فاهم في الحتة دي على عكس البلت ان.
بوتاجازو فرن البلت إن بتحتاجي تفصلي المطبخ بالكامل على حسب مكانهم.
ولما دورت وسألت كام حد لقيت ستات اشتكت من فكرة توصيل الغاز وإن لو وصلة الغاز للبلت ان متظبطتش كويس – عشان الصنايعي مش شاطر – دا بيسبب مشاكل كتير في البوتاجاز وقوة شعلته.
نصيحة ياقوطة: إنك ضروري تعتمدي على فني أو متخصص من شركة الغاز عشان تركيب الغاز للبوتاجاز أو صيانة تركيبة الغاز ودا عامل أمان مهم.
عموما لو حبيتي تشتري البلت إن يبقى تشتري البلت ان الأول ومن بعده المطبخ وتجيبي صنايعي شاطر يكون وصل بوتاجاز بلت إن قبل كده عشان يركب لك الغاز.
#000013
البوتاجاز العادي فيه عيون وكمان فرن.
البوتاجاز البلت إن عيون لوحدها، وبعدين تشتري الفرن لوحده، ودي ميزة عشان ممكن تحطي البوتاجاز في حته والفرن في حته تانية، وبكدا تقفي براحتك أدام البوتاجاز من غير ما تتضايقي من سخونية الفرن.
الفرن في الحالتين: ممكن تختاري حجمه، والميزة في البلت إن إنك مش مقيدة تجيبه في نفس حجم البوتاجاز بمعنى إنك ممكن تجيبي بوتاجاز صغير و فرن كبير أو العكس ودا بيكون على حسب استخدامك للفرن قليل أو كتير. وكمان ممكن البوتاجاز يكون غاز والفرن عادي أو العكس، ودي مميزات مش موجودة في الفرن البوتاجاز العادي عشان بيكون الفرن والبوتاجاز مدمجين سوا.
نصيحة الخبيز بيكون أحسن في الفرن الكهرباء عشان بتقدري تظبطي درجة الحرارة بالظبط وكمان اتجاه الحرارة.
#000014
في حالة قرارك لشراء البوتاجاز البلت إن هيقابلك سؤال تاني:
#000015
السؤال التاني: أجيب البلت إن السيراميك التاتش الكهرباء ولا البلت إن العادي الغاز؟
#000016
النقطة دي الستات جاوبت عليها وقالوا البوتاجاز البلت إن العادي أحسن.
فيه تجارب مع البوتاجازالبلت إن السيراميك إنه بيبوظ بعد شوية أو بيتجرح وكمان التاتش مرات بيبوظ وصعب تلاقي اللي يصلح التكنولوجي المتقدمة دي في مصر وغالبًا هيكلف كتير في تصليحه.
لكن في الناحية التانية مقابلتش أي شكاوي من الستات اللي استعملت البلت إن العادي.
بس برضه لازم نكون حقانين البلت إن السيراميك الكهرباء هايل في نضافته وفي شكله المودرن اللي بيغير شكل المطبخ كُليًا.
خالي بالك وأنتي بتشتري إن يكون نوع الزجاج مضاد للكسر ويكون في ضمان ضد الكسر.
#000017
السؤال التالت: كهرباء ولا غاز؟
#000018
من تجربتي الشخصية مع فرن وبوتاجاز كهربا أقدر أقولك الغاز احسن.
لأن البوتاجاز الكهرباء بياخد وقت أطول شويه عشان يسخن وكمان وبمجرد وصوله درجة الحرارة بيفصل، وكنت دايمًا أعلى على درجة الحرارة المطلوبة درجة أو اتنين عشان أخلي البوتاجاز يسخن أسرع.
الفرن الكهرباء يمكن مبياخدش نفس الوقت زي البوتاجاز وبيسوي الأكل كويس جدًا بس لما استخدمته كل يوم في عمل الغدا فاتورة الكهربا كانت عالية شويه من الفاتورة اللي متعودين عليها.
الفرن الكهرباء بيسوي الأكل أحلى وبالذات في الخبيز.
بس طبعا تاخدي بالك وانتي بتشتري من عوامل الأمان في البوتاجاز وتتأكدي إنه بيفصل الغاز في حالة انطفاء النار وخصوصًا لو فيه عندك أطفال في البيت.
#000019
قرارك في الحتة دي بيتوقف على استخدامك، الفرق في السعر بين الاتنين مش كبير اوي.
#000021
طريقة استخدامك للبوتاجاز
#000025
فكري في استهلاكك انتي للبوتاجاز؟
#000026
هل بتطبخي كميات كبيرة وبتستخدمي حلل كبيرة بس بعدد قليل؟ يبقى هاتي الـ4 شعلات.
هل حللك مش واسعة نسبيا وممكن تترص على 5 شعل كلهم جنب بعض؟ يبقى هاتي الـ 5 شعلات.
كان نزل كمان في السوق 6 شعلات ولكنه مش عملي، عشان الحلل بشكلها الضيق من تحت وواسع من فوق أو الحلل الكبيرة مش هتساع بعضها على الـ 6 شعلات.
#000027
لو جاوبتي على الأربع أسئلة اللي فاتت دي فأنتي خلاص عرفتي مواصفات جهازك.
#000028
دي شوية نصايح من الستات تاخدي بالك منها وانتي بتشتري البوتاجاز
#000029
خلي بالك من التفاصيل الصغيرة ومميزات البوتاجاز اللي بتشتريه زي مثلًا ذاتي الاشعال ولا لأ؟ سهل التنظيف؟ مروحة الفرن كويسة؟ الشواية والفرن بيشتغلوا سوا ولا لأ؟ فيه تايمر للفرن؟
أحسن الأنواع في السوق دلوقتي واللي معظم مستخدمي ياقوطة رشحوا هو النوع الإيطالي واللي يمكن أسعارها عالية شوية لكنها هتعيش معاكي.
خللي بالك من نوع حامل الأواني وحددي الأول هل هو مناسب لنوع الحلل اللي عندك ولا لأ؟ يعني مثلًا بيكون حديد ودا بيستحمل أكتر وبيكون ثابت أكتر ولكن تنضيفه ممكن يكون أصعب. وفي نوع بيكون معدن أخف شوية و دا مش بيكون ثابت أوي مع الحلل الكبيرة بالذات لكن تنضيفه أسهل وطبعًا البوتاجاز السيراميك تنضيفه أسهل وثباته مضمون أوي لأنه مسطح.
الشفاط حاجة مهمة جدًا خصوصًا في المطبخ المفتوح عشان لما تطبخي متقلبيش ريحة البيت كله.. يُفضل أن يكون الشفاط أكبر مساحة من البوتاجاز كله مش بس من فوق، وعمومًا الشفاطات الجديدة شكلها حلو.
ممكن تشوفي الشفاطات من هنا وسعرها يبدأ من 799 جنيه مصري.
#000030
وأخيرًا قبل ما تنزل تلف في المحلات وفر على نفسك الوقت وشوف الأسعار والموديلات المختلفة للبوتاجازات على ياقوطة.
#000031
قد تنفد المنتجات من المتاجر – out of stock- في أي وقت لكن غالبًا تصبح متاحة بعد فترة وجيزة، إذا صادفتك مشكلة مع أي منتج من فضلك إبلاغنا فى تعليق أو من خلال صفحة في فيسبوك.
#000032
أدوات مبتكرة لسهولة تقطيع الخضروات والفاكهة
#000033